Minka Kelly

Minka Dumont Kelly (født Minka Dumont Dufay, 24. juli 1980) er en amerikansk skuespillerinde, der mest er kendt for sine roller i Charlie's Angels, Friday Night Lights og The Roommate. Hun blev i 2010 af magasinet Esquire kåret til 'den mest sexede nulevende kvinde'.

Opvækst 
Minka blev født i Los Angeles den 24. juli 1980, og er det eneste barn af den tidligere Aerosmith-guitarist Rick Dufay og danserinden Maureen Dumont Kelly. Hendes farfar var skuespiller og investeringrådgiveren Richard Ney. Hendes forældre blev skilt da hun var ung, og opvoksede hos sin mor. Kelly og hendes mor flyttede flere gange, indtil bosatte sig i Albuquerque, New Mexico da Kelly gik i Junior High School.<ref name=esquire>D'Agostino, Ryan. "Minka Kelly Is the Sexiest Woman Alive 2010", '[[Esquire (magazine)|Esquire]], October 11, 2010. Accessed 2010-10-11..</ref> Hun har franske og irske aner.

 Karriere 
Da hun som 19-årig dimitterende fra Valley High School i Albuquerque, vendte hun tilbage til fødebyen Los Angeles. Imens hun fortog nogle test shoots for et modelbureau, blev hun kontaktet af en tidligere Playmate (Playboy), der var interesseret i at være hendes manager, og ansatte hende som receptionist på en kirurgisk klinik, hvor hun i bytte for at hun modtog en brystforstørrende operation i bytte for arbejdstimer. Hun valgte dog i sidste ende at gå imod planen, hvilket førte til at hun blev fyret. Hendes lille afstikker til medicinalbranchen, fik hende til at tage en ét-årig uddannelse som kirurgassistent, hvor hun efterfølgende tog job som dette. I løbet af de fire år hun arbejdede der, fortsatte hun med at tage auditions for tv- og filmroller.

I 2003 fik hun sin filmdebut i kortfilmen Turbo-Charged Prelude, der er en seks minutters introduktionfilm til actionfilmen, 2 Fast 2 Furious. Det fulgte op med en gæsteoptræden i den amerikanske sitcom Cracking Up. Hun har medvirket i flere tv-shows, som f.eks. Entourage, Drake & Josh, og American Dreams. I 2005 fik hun en tilbagevendende rolle i sitcomserien What I Like About You i tre episoder.

I april 2006 blev hun castet til en teenager tv-serie, Friday Night Lights, på kanalen NBC, der bygger på den samme historie som filmen af samme navn, der følger en gruppe high school fodboldhold i den lille fiktive by, Dillon. Kelly spillede rollen som high school-elev og cheerleaderen, Lyla Garrity. Som forberedelse til sin rolle, trænede hun med Pflugerville High Schools cheerleaderhold. Serien havde premiere i USA den 3. oktober 2006. Kelly fik stor ros fra New York Times, der kaldte hendes præstation "hjerteskærende". I slutningen af tredje sæson forlod Kelly serien, da hendes karakter skulle på universitet. Serien havde premiere på svensk-tv den 29. maj 2007, men har aldrig været sendt i Danmark.

I 2006 medvirkede hun i gyserfilmen The Pumpkin Karver og havde en lille rolle State's Evidence. I 2007 blev hun genforenet med skaberen af Friday Night Lights, Peter Berg i filmen The Kingdom sammen med Jamie Foxx og Jennifer Garner, i en birolle som Ms. Ross. I 2009 havde hun en birolle i filmen (500) Days of Summer.I august 2008 var Kelly hovedperson i tv-serien Body Politic. Hun spillede rollen som Francesca "Frankie" Foster, der flyttede til Washington, for at få en arbejde for en senator. Trods stor anerkendelse blandt kritikere, valgte tv stationen The CW ikke at lave en opfølgende sæson til serien. Kelly optrådte i en kort overgang i comedyserien på CBS, Mad Love, med rollen som Kate der forelsker sig i Henry på toppen af Empire State Building. I den følgende sæson blev Kelly erstattet af Sarah Chalke.

I april 2010 medvirkede Kelly i NBC's dramaserie Parenthood. Hun spillede rollen som adfærdsmæssigassistent til karakteren Max, et barn som var diagnosticeret med Aspergers syndrom. Kelly var med i ni episoder af serien, før hun optrådte for sidste gang i episoden Taking the Leap, der blev sendt 29. marts 2011. Hun blev samme år kåret af magasinet Esquire til den mest sexede nulevende kvinde 2010. Hun tog rollen i New-Yorker teatret Off Broadway, i deres forstilling: Love, Loss, and What I Wore fra den 27. april til den 29. maj 2011 sammen med Conchata Ferrell, AnnaLynne McCord, Anne Meara og B. Smith.

I februar 2011 spillede hun hovedrollen i thrillerfilmen The Roommate. Filmen følger en universitetsstuderende, hvis bofælle er besat af hende og i sidste ende udviklet sig voldeligt. I filmen medvirkede også Leighton Meester og i sin åbningsweekend indbragte filmen 87 millioner kroner i USA, mens det blev til ca. 220 millioner kroner på verdensplan. Filmen var ikke vellidt blandt kritikerne, der kaldte det en billig genindspilling af Single White Female fra 1992.

I december 2010 offentliggjorde Kelly at hun ville spille med i tv-stationen ABC store satsning på genindspilning af tv-serien Charlie's Angels. Kelly skulle spille rollen som gaderæseren, Eva French. Serien blev påbegyndt i marts 2011 og var færdig i maj 2011. Charlie's Angels havde premiere den 22. september 2011 med over otte millioner seere. Trods dette modtog den enstemmige og dårlige anmeldelser fra kritikerene. Selvom der var planlagt 13 afsnit, droppede ABC serien efter fjerde afsnit pga. dårlige seertal.

Magasinet Variety annoncerede at Kelly var blevet castet til en hovedrolle i comedyfilmen Searching for Sonny. Filmen følger to genforenede venner, der er mistænkt i en mordgåde, der ligner lidt et skuespil, som de begge optrådte i, i High School. Produktionen fandt sted i maj og juni 2010 på Fort Worth i Texas. Filmen vandt vandt en pris på Festivus film festival. I 2011 Kelly medvirkede sammen med Adam Sandler og Jennifer Aniston i Just Go with It.

Hun deltog i en otte-dages turné for United Service Organizations sammen med USA's forsvarschef Martin Dempsey, Robert Horry, Jordin Sparks, Thomas Miles og Major Bryan Battaglia til ære for soldater og deres familier. I februar 2011 var hun en af de kendiser, der gik i røde kjoler under Heart Truth Red Dress Collection show, der er en del af New York Fashion Week. Hun havde en kjole af Diane von Fürstenberg. I juni 2012 spillede hun kæreste i Maroon 5's single "One More Night". Kelly vil medvirke i den kommende film The Butler, der kommer i biograferne i løbet af 2013.

 Privatliv 
Fra maj 2008 til august 2011 datede hun baseballspilleren Derek Jeter. I Us Weekly'' kom det frem at hun havde datet skuespilleren Chris Evans tilbage i 2007, og de havde genoptaget deres forhold.

Filmografi

Fodnoter

Eksterne links 
 Minka Kelly on NBC
 
 Minka Kelly på Internet Off-Broadway Database 

Skuespillere fra USA
Personer fra Los Angeles